Document ID: 32005D0783

KOMISJONI OTSUS,
14. oktoober 2005,
millega muudetakse otsuseid 2001/689/EÜ, 2002/231/EÜ ja 2002/272/EÜ, et pikendada teatud toodetele ühenduse ökomärgise andmise ökoloogiliste kriteeriumide kehtivust
(teatavaks tehtud numbri K(2005) 4102 all)
(EMPs kohaldatav tekst)
(2005/783/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, (1) eriti selle artikli 6 lõike 1 teist lõiku,
pärast konsulteerimist Euroopa Liidu Ökomärgise Komisjoniga,
ning arvestades järgmist:
(1)
Komisjoni 28. augusti 2001. aasta otsuses 2001/689/EÜ (millega kehtestatakse ühenduse ökomärgise andmise ökoloogilised kriteeriumid nõudepesumasinatele) (2) sätestatud tooterühma määratlus ja ökoloogilised kriteeriumid kaotavad kehtivuse 28. augustil 2006.
(2)
Komisjoni 18. märtsi 2002. aasta otsus 2002/231/EÜ (millega kehtestatakse jalatsitele ühenduse ökomärgise andmise muudetud ökoloogilised kriteeriumid ja muudetakse otsust 1999/179/EÜ) (3) kaotab kehtivuse 31. märtsil 2007.
(3)
Komisjoni 25. märtsi 2002. aasta otsus 2002/272/EÜ (millega kehtestatakse kõvadele põrandakatetele ühenduse ökomärgise andmise ökoloogilised kriteeriumid) (4) kaotab kehtivuse 31. märtsil 2007.
(4)
Vastavalt määrusele (EÜ) nr 1980/2000 on ökoloogilised kriteeriumid ning nimetatud otsustega kehtestatud asjaomased hindamis- ja kontrollinõuded õigeaegselt läbi vaadatud.
(5)
Nende kriteeriumide ja nõuete läbivaatamisest lähtudes on asjakohane pikendada kõigil kolmel juhul ökoloogiliste kriteeriumide ja nõuete kehtivusaega ühe aasta võrra.
(6)
Kuna määrusega (EÜ) nr 1980/2000 kehtestatud läbivaatamise kohustus käsitleb üksnes ökoloogilisi kriteeriume ning hindamis- ja kontrollinõudeid, on asjakohane jätta kehtima otsused 2002/231/EÜ ja 2002/272/EÜ.
(7)
Seepärast tuleks vastavalt muuta otsuseid 2001/689/EÜ, 2002/231/EÜ ja 2002/272/EÜ.
(8)
Käesolevas otsuses sätestatud meetmed on kooskõlas määruse (EÜ) nr 1980/2000 artikli 17 alusel asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2001/689/EÜ artikkel 3 asendatakse järgmisega:
“Artikkel 3
Nõudepesumasinate tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 28. augustini 2007.”
Artikkel 2
Otsuse 2002/231/EÜ artikkel 5 asendatakse järgmisega:
“Artikkel 5
Jalatsite tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. märtsini 2008.”
Artikkel 3
Otsuse 2002/272/EÜ artikkel 4 asendatakse järgmisega:
“Artikkel 4
Kõvade põrandakatete tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. märtsini 2008.”
Artikkel 4
Käesolev otsus on adresseeritud liikmesriikidele.
Brüssel, 14. oktoober 2005

Labels: 3
1